CELEX: 32021R1808
Language: sk
Date: 2021-10-13 00:00:00
Title: Vykonávacie nariadenie Komisie (EÚ) 2021/1808 z 13. októbra 2021, ktorým sa mení vykonávacie nariadenie (EÚ) 2021/1135, pokiaľ ide o rozpočtové stropy na rok 2021 uplatniteľné na určité režimy priamej podpory v Lotyšsku

14.10.2021   
               
               
                  SK
               
               
                  Úradný vestník Európskej únie
               
               
                  L 365/38
               
            
         VYKONÁVACIE NARIADENIE KOMISIE (EÚ) 2021/1808
         z 13. októbra 2021,
         ktorým sa mení vykonávacie nariadenie (EÚ) 2021/1135, pokiaľ ide o rozpočtové stropy na rok 2021 uplatniteľné na určité režimy priamej podpory v Lotyšsku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 22 ods. 1, článok 36 ods. 4, článok 42 ods. 2, článok 47 ods. 3, článok 49 ods. 2, článok 51 ods. 4 a článok 53 ods. 7,
         keďže:
         
                     (1)
                  
                  
                     Vykonávacím nariadením Komisie (EÚ) 2021/1135 (2) sa stanovili ročné stropy pre určité režimy priamych platieb v roku 2021.
                  
               
                     (2)
                  
                  
                     Vykonávacím nariadením (EÚ) 2021/1135 sa stanovuje strop pre dobrovoľnú viazanú podporu v Lotyšsku v súlade s oznámením Lotyšska podľa článku 54 ods. 1 nariadenia (EÚ) č. 1307/2013. Lotyšsko následne zrevidovalo strop pre dobrovoľnú viazanú podporu. Na základe súvisiaceho oznámenia by sa mal strop pre dobrovoľnú viazanú podporu v Lotyšsku na rok 2021 znížiť.
                  
               
                     (3)
                  
                  
                     V dôsledku toho by sa v súlade s článkom 36 nariadenia (EÚ) č. 1307/2013 mal strop pre režim jednotnej platby na plochu v Lotyšsku v roku 2021 zodpovedajúcim spôsobom znížiť.
                  
               
                     (4)
                  
                  
                     Vykonávacie nariadenie (EÚ) 2021/1135 by sa preto malo zodpovedajúcim spôsobom zmeniť.
                  
               
                     (5)
                  
                  
                     Zmeny stanovené v tomto nariadení majú vplyv na uplatňovanie vykonávacieho nariadenia (EÚ) 2021/1135, ktoré sa uplatňuje od 1. januára 2021, a preto by sa toto nariadenie malo uplatňovať od rovnakého dátumu.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre priame platby,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2021/1135 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 608.
         
            (2)  Vykonávacie nariadenie Komisie (EÚ) 2021/1135 z 9. júla 2021, ktorým sa pre určité režimy priamej podpory stanovené v nariadení Európskeho parlamentu a Rady (EÚ) č. 1307/2013 stanovujú rozpočtové stropy na rok 2021 (Ú. v. EÚ L 245, 12.7.2021, s. 1).
      
      
         
            PRÍLOHA
            Príloha k vykonávaciemu nariadeniu (EÚ) 2021/1135 sa mení takto:
            
                        1.
                     
                     
                        V bode II sa zápis týkajúci sa Lotyšska nahrádza takto:
                        
                                    „Lotyšsko
                                 
                                 
                                    170 814 “
                                 
                              
                  
                        2.
                     
                     
                        V bode VIII sa zápis týkajúci sa Lotyšska nahrádza takto:
                        
                                    „Lotyšsko
                                 
                                 
                                    45 193 “